text: Nyt liv i latter-kludene
  13 september 2010 kl. 09.10
  Preben Meldgaard har en mission. Han vil sætte gang i en latterbølge i Vejle.
  Latter i lange baner. Latter i alle former. Der skal lyde en rungende latter gennem Vejle. 
  I hvert fald, hvis det står til Preben Meldgaard. Han vil stifte Vejle Latterklub. 
  Byen har tidligere haft en latterklub, men manglende fremmøde var skyld i klubbens død. 
  Nu forsøger Preben Meldgaard at kalde vejlenserne op. Derfor inviterer han i aften kl. 19.30 Vejles latterfugle til stiftende generalforsamling. 
  Hvis alt går efter forventningerne, skal det være starten på den nye Vejle Latterklub.
  Hvordan det ser ud med Vejle Latterklub Vejles fremtid, kan man se i TV SYD i aften kl. 19.30, når vi sender direkte fra mødet.
  